# XXX edició de la Mostra de València

La XXX edició de la Mostra de València, coneguda oficialment com a XXX Mostra de València - Cinema del Mediterrani, va tenir lloc entre el 16 i el 24 d'octubre de 2009 a València. Joan Piquer i Simón fou destituït com a director el març de 2009 i substituït per Salomón Castiel, antic director del Festival de Màlaga, gestió que no va estar exempta de polèmica.

## Desenvolupament

Les projeccions es fan al Teatre Olympia, a l'IVAM, Cinestudio D'Or, a l'Institut Francès de València, als Cines Aqua i a Bancaixa. Es van projectar un total de 158 pel·lícules, de les que només tres no són de països mediterranis: 12 a la secció oficial, 10 en l'homenatge a Luis García Berlanga, 7 a la secció "Coetáneos de Berlanga", 19 en l'homenatge a Giuseppe Tornatore, 7 a la secció "Un mar de risas", 9 a la secció "Fantastic Factory", 10 a la secció país convidat (Marroc), 5 a "el cine de los exiliados" (70è aniversari de la guerra civil espanyola), 2 a l'Especial Documental, 8 a la secció "Alrededor de Medianoche", 5 a la secció Ciudad de la Luz i 65 de la Mostra Cinema Valencià. El cartell d'aquesta edició seria fet per Francis Montesinos i el pressupost fou de 1.828.324 euros.
Dies abans de la inauguració es va plantar una falla en honor de Luis García Berlanga dissenyada per Guillermina Royo-Villanova i elaborada per Latorre i Sanz. La gala d'inauguració va tenir lloc al Teatre Olympia. Fou presentada per Félix Gómez i Manuela Velasco, i s'hi va entregar el premi Talent Mediterrani a Verónica Sánchez. Després es va projectar la pel·lícula Nacidas para sufrir de Miguel Albaladejo. La gala de clausura fou presentada per Mapi Galán i Eduardo Velasco i s'hi va retre homenatge al director italià Giuseppe Tornatore.

## Pel·lícules exhibides
### Secció oficial

* Harragas de Merzak Allouache
* Ibrahim Labyad de Marwan Hamed
* Slovenka de Damjan Kozole
* Eden à l'ouest de Costa-Gavras
* Fais-moi plaisir ! d'Emmanuel Mouret
* Quelque chose à te dire de Cécile Telerman
* Mikro eglima de Christos Georgiou
* Dan et Aaron/Frères d'Igaal Niddam
* Questione di cuore de Francesca Archibugi
* Come Dio comanda de Gabriele Salvatores
* Ajami de Scandar Copti i Yaron Shani
* Dowaha de Raja Amari

### Homenatges i cicles
#### Fantastic factory

* Darkness (2002) de Jaume Balagueró
* Beyond Re-Animator (2003) de Brian Yuzna
* Faust: La revenja és a la sang (2000) de Brian Yuzna
* La monja (2005) de Luis de la Madrid
* Romasanta (2004) de Paco Plaza

#### Cine de los exiliados

* La guerra s'ha acabat (1966) d'Alain Resnais
* Las fuerzas vivas (1975) de Luis Alcoriza de la Vega
* Viridiana (1961) de Luis Buñuel
* Hollywood contra Franco (2009) d'Oriol Porta

#### Espai documental

* La pérdida de Javier Angulo i Enrique Gabriel.

#### Coetanis de Berlanga

* Miracle a Milà (1951) de Vittorio de Sica
* I soliti ignoti (1958) de Mario Monicelli
* El pisito (1959) de Marco Ferreri
* Divorci a la italiana (1961) de Pietro Germi
* Il sorpasso (1962) de Dino Risi
* I compagni (1963) de Mario Monicelli
* Perfum de dona (1974) de Dino Risi

## Jurat

Fou nomenat president del jurat el director argentí Enrique Gabriel i la resta del tribunal va estar format pel crític de cinema francès Michel Demopoulos, l'actriu hispanomarroquí Farah Hamed, la directora francesa Marie Noëlle, el director sirià Ossama Mohammed, i el director italià Maurizio Sciarra.

## Premis

* Palmera d'Or (40.000 euros): Harragas de Merzak Allouache
* Palmera de Plata (25.000 euros): Ajami de Scandar Copti i Yaron Shani
* Palmera de Bronze (10.000 euros): Deserta
* Premi Pierre Kast al millor guió: Francesca Archibugi per Questione di cuore de Francesca Archibugi
* Premi especial del Jurat: Eden à l'ouest de Costa-Gavras
* Premi al millor director: Scandar Copti i Yaron Shani per Ajami
* Premi a la millor interpretació femenina: Nina Ivanišin per Slovenka de Damjan Kozole
* Premi a la millor interpretació masculina: Kim Rossi Stuart per Questione di cuore de Francesca Archibugi
* Premi a la millor fotografia: Renato Berta per Dowaha de Raja Amari
* Premi a la millor banda sonora: David Hadjadj per Harragas de Merzak Allouache
* Premi del Public (18.000 euros): Dan et Aaron/Frères d'Igaal Niddam
* Premi al millor llargmetratge de Mostra Cinema Valencià (30.000 euros): Amanecer de un sueño de Freddy Mas Franqueza
* Millor interpretació masculina Mostra Cinema Valencià: Héctor Alterio per Amanecer de un sueño de Freddy Mas Franqueza
* Millor interpretació femenina Mostra Cinema Valencià: Ruth Gabriel per Malamuerte
* Millor guió de Mostra Cinema Valencià: Mercedes Carrillo i David Esteban per Entre esquelas
* Premi al millor telefilm de Mostra Cinema Valencià (20.000 euros): Asunto Reiner de Carlos Pérez Ferré
* Premi al millor sèrie de Mostra Cinema Valencià (15.000 euros): Vull ser de David Molina i Eva Vizcarra
* Premi al millor documental de Mostra Cinema Valencià (10.000 euros): Temps d'aigua de Miguel Ángel Baixauli
* Premi al millor documental televisiu: Un hombre de esencia d'Alberto Gónzalez Lorente
* Millor direcció de Mostra Cinema Valencià: Vicente Pérez Herrero per Malamuerte
* Millor música Mostra Cinema Valencià: Luis Ivars per Entre esquelas
* Millor fotografia de Mostra Cinema Valencià: Federico Ribes Ponsoda per Malamuerte
* Premi al millor curt de 35 mm de Mostra Cinema Valencià (10.000 euros): Ana desitja d'Ignacio Roldós Madrid
* Premi al millor curt en vídeo de Mostra Cinema Valencià (5.000 euros): Un papel a la medida d'Enrique Vasalo Martínez.
* Menció Especial del Jurat: Operación Kobra de Carlos Palau

## Referències

* ↑ Salomón Castiel será el director de la Mostra, El País, 12 de març de 2009
* ↑ Salomón Castiel traslada a la Mostra de Valencia la polémica gestión que ha marcado su paso por el Festival de Málaga y el Cervantes, El Observador
* ↑ Gregori, p.171-172.
* ↑ La Mostra de Valencia planta una falla en honor de Berlanga al web de l'ajuntament de València
* ↑ Cobertura especial XXX Mostra de Valencia, aescenavalencia.com
* ↑ Verónica Sánchez, Premio Talento Mediterráneo de la Mostra de cine de Valencia, El Mundo, 7 d'octubre de 2009
* ↑ La emoción de Tornatore y las nuevas caras del cine y la televisión cierran la XXX Mostra de València, Europa Press, 25 d'octubre de 2009
* ↑ XXX Mostra de Valencia (1): avance a encadenados.org
* ↑ XXX Mostra de Valencia (6): palmarés a encadenados.org
* ↑ Gregori, p.173-175.
* ↑ El drama de la inmigración ilegal "Harragas" conquista la Mostra, Levante-EMV, 25 d'octubre de 2009
* ↑ 'Amanecer de un sueño', mejor película en la sección Mostra Cinema Valencia, El Mundo, 22 d'octubre de 2009

## Fonts

* Vicent Gregori García. De València al Mediterráneo. Mostra de València 1991-2011. Mostra Viva del Mediterrani, 2019, p. 369. Arxivat 2020-11-28 a Wayback Machine.